  Туспуктэм: Константин Вознесенских Майя Бывальцева Удмуртиысь пиналъёс но егитъёс кык кылын эссеосъя «Билингва» вожвылъяськонэ пыриськыны быгато. Куриськонъёсты но ӟуч кылын но анай кылын гожтэм текстъёсты 10-тӥ коньывуонозь кутозы. Со сярысь элькунысь йӧскалык политикая министерстволэн пресс-службаез ивортӥз. Вожвылъяськон арлыдъя куинь группаосын мыноз: 10-12 арес, 13-16 арес, 17-22 арес. Конкусрын кык номинци: «Моё наследие» (кӧня ке темаос) но «Национальное художественное наследие в современном прочтении». Мылкыд карисьёс чӧлсконпусъя (ссылка) гожтӥськыны но кык кылын текстъёсты келяны кулэ. Устооссэ тектсъёсты гожтӥсьёсты Москвае ӧтёзы, вормисьёсты пусъён 16-19 шуркынмонэ ортчоз. Пыриськисьёс асьсэ коньдонэн билет гинэ басьтоно луозы. Вожвылъяськонлэн валатэтэныз (положение) татын тодматскыны луоз. Конкурсэз Москваысь йӧскалык политикая но улосвылкуспо герӟетъёсъя департамент но дышетӥсьёслэн калыккуспо огъазеяськонзы ортчыто. Тодэ вайытом, кылем арын Пичи Пурга ёросысь Кечол шор ёзо школаысь Мария Абрамова кык кылъем эссе гожтонъя «Билингва» вожвылъяськонлэн I степенё лауреатэз луиз.  Ватсалом, Удмуртиын удмурт кылэз тодӥсь яке дышетӥсь пиналъёслэн «Пичи Чеберайёс но Батыръёс» вожвылъяськоназы куриськонъёсты кутыны кутскизы. Конкурсэ асьме элькунысь но мукет улосвылъёсысь нылъёс но пиос пыриськыны быгато. Тегъёс: удмурткыл пиналъёс егитъёс ӟучкыл Удмуртия  